[{"text_idx": "#000000", "text": "Offer ar gyfer rheolwyr ac ymchwilwyr arfordirol"}, {"text_idx": "#000001", "text": "Mae eco-beirianneg yn fodd i sicrhau bod strwythurau arfordirol artiffisial yn cael eu dylunio\u2019n sensitif o safbwynt ecolegol."}, {"text_idx": "#000002", "text": "Ymchwilwyr yn ychwanegu teils arbrofol at forglawdd yng Nghymru."}, {"text_idx": "#000003", "text": "Rhagfynegi, canfod a rheoli lledaeniad rhywogaethau anfrodorol goresgynnol morol."}, {"text_idx": "#000004", "text": "Yn aml, bydd rhywogaethau estron goresgynnol yn cytrefu strwythurau arfordirol artiffisial, yn enwedig mewn porthladdoedd a marina\u0302u neu wrth eu hymyl, lle gall y ffaith bod llawer o gychod yn mynd a dod gyflwyno rhywogaethau o bob cwr o\u2019r byd. At hynny, gall strwythurau artiffisial megis amddiffynfeydd mo\u0302r o ragfur creigiog ac amddiffynfeydd erydu tyrbinau gwynt fod yn gerrig camu ar gyfer rhywogaethau estron riffiau creigiog ar draws ardaloedd o gynefin anaddas megis tywod, mwd neu ddw\u0302r agored."}, {"text_idx": "#000005", "text": "Mae prosiect Ecostructure wedi bod yn ymchwilio i\u2019r ro\u0302l y mae strwythurau arfordirol a morol artiffisial yn ei chwarae o safbwynt cyflwyno rhywogaethau estron i Fo\u0302r Iwerddon ac o safbwynt ymlediad y rhywogaethau estron hynny. Mae hefyd wedi codi ymwybyddiaeth o\u2019r bygythiad y mae rhywogaethau estron goresgynnol morol yn ei gynrychioli ac wedi datblygu offer ac adnoddau sy\u2019n galluogi ymarferwyr i atal rhywogaethau estron rhag cyrraedd, drwy gyflwyno mesurau bioddiogelwch a dulliau o ganfod rhywogaethau estron cyn eu bod yn ymsefydlu."}]